lflage/wiki-talks huggingface dataset:
Diskusjon:Piktisk

message: I denne artikkelen snakkes det mye om «bevis», men jeg undres på om dette er korrekt språkbruk, for i hvor stor grad kan vi bevise noe om språk som er forsvunnet? Se for øvrig argumentasjon på Bruker:GAD/Språkplunder#Bevis. 
Forekomstene i artikkelen er disse:
* men bevisene på et eget språk er svake
* Det bør fastholdes at det er ikke bevis nok for ...
* Bevisene på at piktisk faktisk kan ha vært et eget språk
* men det er et kontroversielt standpunkt som ikke har latt seg bevise
* Bevis i stedsnavn og personnavn argumenterer sterkt for at noen folk i det piktiske området på et tidspunkt snakket enten ...
* et argument som anses å hvile hovedsakelig på begrensete negative bevis
* men hevder at det er ingen bevis for at et slik språk overlevde inn i den historiske perioden
* men betraktet dem ikke som bevis på et språks overlevelse
* om Jackson sier ikke kan bli bevist var P-keltisk
* Dette har blitt framhevet som et bevis på piktisk språk
* Det er to beviskilder
* men bevisene for å avvise de seks andre er begrenset
* Stedsnavnbevis kan også avsløre framgangen til gælisk
Jeg vil i mange av tilfellene antyde utskifting til formuleringer som «indikerer», «bærer vitnesbyrd om», «er tegn på», «viser med stor sikkerhet at». Men det er klart at det gir ei viss meningsforskyving.  Hilsen GAD 11. jun 2011 kl. 01:58 (CEST)
replies: text: Hvis man har dokumentasjon på noe, skriftlige kilder eller arkeologiske, så har man også bevis på noe, bevis da i motsetning til hentydning, antagelse, muligens, sannsynlig. Det virker som du tolker bevis i den langt snevrere betydningen juridiske bevis, noe som kun er hensiktsmessig i lovverket. Heldigvis er norsk språk mer smidig enn som så. --Finn Bjørklid 11. jun 2011 kl. 02:08 (CEST)
replies: text: :Jeg sikter ikke til juridisk bevis, men til vitenskapelig bevis. Jeg utleder av det knappe svaret ditt at det enten er mer moderate beviskrav innen språkvitenskap og arkeologi eller at du bruker ordet mer litterært. Jeg har ingen grunn til å motsi det. Hilsen GAD 11. jun 2011 kl. 08:50 (CEST)
thread_title:  Bevis 
Diskusjon:Ida Flodin

message: NBL-artikkelen om Ivar Aavatsmark virker ikke pålitelig: hevder at Ida Emilie og Ida Basilier-Magelssen var søstre, så jeg regner med at også fødselsdatoen – som avviker fra datoen oppgitt på slektssidene (http://basilier.net/english/?page_id=81) – er feil. Velger altså å tro slektssidene  når det gjelder fødselsdato og hvem foreldrene var. Kaitil 11. jun 2011 kl. 08:49 (CEST)
Diskusjon:Brattøra

message: link til utbyggingsplaner. Kan ikke refereringssystemet. Men her er linken, så kan noen flinkere enn meg fikse det. http://www.brattora.no/
Maldiskusjon:SUL-boks

message: Da "SUL Boks" er ukorrekt norsk, foreslår jeg flytting til Mal:SUL-boks. Dugnad 12. jun 2011 kl. 06:14 (CEST)
replies: text: Jeg flyttet boksen til  som foreslått. nsaa (disk) 13. jun 2011 kl. 00:12 (CEST)
thread_title: Flytting
Diskusjon:Grosssiedlung Siemensstadt

message: Kan noen si meg hvorfor den norske artikkelen ikke vises på interwikilisten til de øvrige artiklene?Trygve Nodeland 13. jun 2011 kl. 10:33 (CEST)
replies: text: Jeg kan gjette: De andre artiklene er stavet som «Großsiedlung Siemensstadt» - altså med tysk dobbelt-s - mens denne norske har trippel s. Automatikken klarer kanskje ikke å fange opp dette. Hva med å gå inn på den engelske artikkelen og manuelt legge på IW der? TorSch 13. jun 2011 kl. 10:44 (CEST)
Diskusjon:Per Berthelsen

message: i skal have Sume med de har næsten Gasolins status i Grønland
Diskusjon:Ole Reistad

message: Slik «Samling i bånn» opprinnelig ble uttalt så var vel meningen å sikre en mulig seier (det norske laget lå på andreplass etter finnene),men i dag så brukes vel uttrykket mest for å beskrive det motsatte, dvs at en må slutte rekkene ved en bunnplassering - et raskt søk på Google bekrefter det. Bør vi ha inn en kort referanse til det ved uttrykket? Thor Bjarne Bore har et godt blogginnlegg om samme, selv om vi ikke bruker blogger som kilder, så kan kanskje dette være unntaket som bekrefter regelen? mvh - Ulf Larsen 13. jun 2011 kl. 14:22 (CEST)
thread_title:  Om «Samling i bånn» 

message: Nei. Han vant diskosdelen i femkampkonkurransen som han vant i -22, (nr. 4 i lengde, nr. 7 i spyd, delt 1. på 200m., 1 i diskos og 1. på 1500m. Poengsum 3146,010). Han tok riktignok sølv i 1921 (68,80, bak Olaf Gjesvold (75,37)), og bronse i 1922 (69,08, bak Johan Trandem (69,84) og Zakken Johansen (69,68)), men ikkeno gull. Kilden er bare en privatside, siden resultatsiden til friidrett.no er borte vekk, men kan sikkert understøttes av atekst ellerno...  Pål N. 8. jul 2011 kl. 05:23 (CEST)
replies: text: I Norske Skiløpere fra 1956 står det i prosadelen at han var norgesmester i diskos, men i opplistingen av meritter er ikke dette med, så det er nok en feil i kilden her. Takk til Pål N. for at feilen ble oppdaget! Mvh. M14 8. jul 2011 kl. 14:21 (CEST)
thread_title:  Norgesmester i diskos? 

message: Artikeln säger att Reistad föddes i Oslo. Det är väl en anakronism? Oslo hette ju Christiania då. Vilken princip tillämpar norska Wikipedia när ni pratar om platsen för händelser som inträffade i Oslo under den tid som staden hette Christiania? På svenska Wikipedia har vi just haft en intensiv  diskussion som mynnar ut i att vi skriver i Kristiania (nuvarande Oslo). --Ettrig (diskusjon) 18. jan. 2019 kl. 12:35 (CET)
replies: text: Infoboksen sier Christiania. Første paragrafen sier ikke noe om fødsels- og dødssted, bare at han var fra Oslo, som forsåvidt er korrekt. TommyG 18. jan. 2019 kl. 13:17 (CET)

text: Han var strengt tatt fra Grorud som lå i Aker utenfor Kristiania. Så han var verken fra Oslo eller Kr/Christiania. Ett av veldig mange slike tilfeller i wp...  Pål N. (diskusjon) 19. jan. 2019 kl. 12:48 (CET)
replies: text: :Endret til Aker. Ser ut som familien bodde på en gård som het Lerdahl ved folketellingen i 1900. https://www.digitalarkivet.no/census/rural-residence/bf01037028000407 Gamle Leirdals vei går i området nå. mvh, --Apple farmer (diskusjon) 19. jan. 2019 kl. 20:59 (CET)
replies: text: ::Mulig det, han bodde i hvert fall på Nedre Stubberud på Furuset. Pål N. (diskusjon) 19. jan. 2019 kl. 21:15 (CET)
thread_title:  Kristiania som blev Oslo
Diskusjon:Grunnkretser i Drammen kommune

message: Kan grunnkretsene legges inn i kolonner? Lista er lang nok som den er.--2.150.171.94 13. jun 2011 kl. 18:02 (CEST)
Diskusjon:Shiliquan kullkraftverk

message: Anlegget stod ferdig utbygd med dagens kapasitet i 1979. Når er "dagens"? 2010? 2011? --2.150.171.94 13. jun 2011 kl. 18:31 (CEST)
Diskusjon:Kathrine Sund-Henriksen

message: SAIH er jo en relativt kjent organisasjon, så vil tro at å ha vært leder for den bør kvalifisere for å ha en artikkel på Wikipedia. mvh - Ulf Larsen 13. jun 2011 kl. 18:53 (CEST)
replies: text: OK, overså vel den litt, siden artikkelen ikke virket særlig ryddig. --Bjørn som tegner 13. jun 2011 kl. 19:50 (CEST)
thread_title:  Leksikalsk interessant?
Diskusjon:Encyclopedia of Life

message: Oversatt fra EnWiki. - Mr. Hill 13. jun 2011 kl. 23:06 (CEST)
Diskusjon:Sinikka Langeland

message: Det finnes finno-ugriske språk, men jeg har aldri hørt om finno-ugriske instrumenter (ikke heller om indoeuropeiske). --Jidu Boite 14. jun 2011 kl. 12:43 (CEST)
 
Du har selvfølgelig rett. Retter den der.
thread_title:  Finno-ugrisk instrument 
Diskusjon:Islandshest

message: hvor lenge lever ca. en islandshest
jeg rir dem selv og elsker å ri på dem men hvor lenge lever de ca.? -- spurte en ung bruker med IP # 95.169.51.117 
# I artikkelen står det : «Islandshesten kan oppnå en høy alder, og det er ikke uvanlig at de blir ridd fram til 30-årsalderen.»
# Denne siden brukes helst til å diskutere artikkelen, eller melde fra om ting som virker feil. Wikipedia er ikke en spørrespalte, men jeg valgte å gjøre et unntak. Lær deg å søke på nettet! TorSch 15. jun 2011 kl. 19:28 (CEST)
Diskusjon:Eirik Blodøks

message: Er "Guttorm Gamle" den samme som "Gorm den Gamle"? Guttorm er den norske form af det danske navn Gorm.Haabet 16. jun 2011 kl. 16:36 (CEST)
replies: text: Man mener visst at Eirik var gift med Gunnhild Gormsdatter og dermed var svigersønn av Gorm den gamle. Mvh --M Haugen 16. jun 2011 kl. 22:17 (CEST)
thread_title: Gorm den Gamle

message: Foreslår å flytte artikkelen til Eirik I Blodøks. --Eivindgh 1. jun. 2017 kl. 20:20 (CEST)
thread_title:  Flytte til Eirik I Blodøks 
Kategoridiskusjon:Deltagere i Giro d'Italia

message: Jeg skulle helst sett at denne kategorien ikke innehold enkeltryttere, kun lister. --Pirker 16. jun 2011 kl. 19:39 (CEST)
replies: text: Vi må kunne kategorisere biografiene relatert til deltagelse for å se om antallet nærmer seg tilstrekkelig til å opprette egen kategori etter nasjonalitet. Alternativt må vi tillate kategoriene å ha færre enn 5 artikler, det kan bli et problem. Keanu 16. jun 2011 kl. 20:03 (CEST)
replies: text: :Men vil vi ha disse kategoriene i det hele tatt?? Holder det ikke med listene? --Pirker 16. jun 2011 kl. 20:06 (CEST)
replies: text: ::Du går inn på en artikkel om en person, ser at han har vært med i Giro, og ønsker å finne andre utøvere som var med. Det letteste da er å gå rett på kategorien, så får du jo nettopp en liste, dersom artiklene er kategorisert korrekt. Kategorier er veldig nyttige, jeg ser ikke poenget med å slette noe. Keanu 16. jun 2011 kl. 20:12 (CEST)
replies: text: :::Hvorfor skulle noen ta utgangspunkt i Peter Stetinas artikkel for å se hvem andre som har deltatt i Giro d'Italia? Det som kunne være interessant var å se hvem som var med i samme utgave, men da har vi jo listene (og lenker hit). Jeg ser bare ikke nytten av disse kategoriene når det er 200 deltakere x3 i Grand Tours pr. år. --Pirker 16. jun 2011 kl. 20:15 (CEST)
replies: text: ::::Tilsvarende kunne man spørre hvorfor det er interessant å kategorisere etter deltagelse i OL da. Riktignok er det hvert fjerde år, men utøverne er vel langt flere. Keanu 16. jun 2011 kl. 20:28 (CEST)
replies: text: :::::OL-utøverne er i det minste kategorisert etter år, uten at jeg overhodet mener at vi skal gjøre tilsvarende for GT-syklister. (Dessuten er det betraktelig vanskeligere for en italiener å bli tatt ut til OL enn Giroen.) --Pirker 16. jun 2011 kl. 20:50 (CEST)
thread_title:  Enkeltryttere
Kategoridiskusjon:Deltagere i Tour de France

message: Jeg skulle helst sett at denne kategorien ikke innehold enkeltryttere, kun lister. --Pirker 16. jun 2011 kl. 19:40 (CEST)
replies: text: Forståelig og fornuftig, men kunne ikke kategorien da vært kalt Deltakende lag i Tour de France - evt. Deltakende lag i Tour de France pr. år ? TorSch 16. jun 2011 kl. 20:47 (CEST)
replies: text: :(Det foregår en diskusjon på Kategoridiskusjon:Deltagere i Giro d'Italia) Eller :Kategori:Lister over deltakere i Tour de France. --Pirker 16. jun 2011 kl. 20:54 (CEST)
thread_title:  Enkeltryttere
Diskusjon:Irbestredet

message: Artikkelen har interwiki og et kart, ingen tvil om at stredet eksisterer, meningsløst å legge en mal med kildeløs på denne artikkelen. Ulf Larsen 16. jun 2011 kl. 22:33 (CEST)
replies: text: Absolutt ingen tvil om at stredet eksisterer, men hvordan kan leserne være sikre på at «det også er kjent som Irben Strait», at det «er den sentrale sjøveis ferdselsveien ut fra Rigabukta» og at mer enn «14 000 sjøminer fra første og andre verdenskrig ligger [der]» uten kilder? Du skal forøvrig ikke bruke tilbakestilningsknappen til å fjerne annet enn vandalisme. --Eisfbnore 16. jun 2011 kl. 22:36 (CEST)
replies: text: :Godt poeng, da har jeg lagt inn hva jeg kan finne av referanser. Ulf Larsen 17. jun 2011 kl. 17:41 (CEST)
thread_title:  Vedrørende kildeløs 
Diskusjon:Sverre Heiberg

message: Ser artikkelen er befridd for utspillisme (nytt ord for meg), synd synes jeg, som har moret meg selv med å lete frem disse utspillene fra gamle aviser.  Jeg synes palmehistorien og synet på byggmestre beskriver denne fotografen (Heiberg) som egentlig ikke er noe kjent. Da kan artikkelen (for meg) like godt slettes (ikke notabel nok). Ketil3 17. jun 2011 kl. 08:03 (CEST)
thread_title: Utspillismen
Diskusjon:Solkrem

message: Denne artikkelen er jo nesten bare tull. Det som står om bivirkninger er utdatert. Det står ingenting om UVA-beskyttelse. Kildene er syltynne. 
replies: text: Håper du har anledning til å forbedre den. - Soulkeeper 17. jun 2011 kl. 12:14 (CEST)
Diskusjon:Belle Vue kraftverk

message: Eksternlenken handler ikke om dette kraftverket. Hvorfor ligger den her? --46.66.237.42 17. jun 2011 kl. 14:55 (CEST)
replies: text: Jeg har rettet til siden som omtaler dette verket. - 4ing 17. jun 2011 kl. 15:09 (CEST)
Diskusjon:André Jensen

message: trenger kilde på at han er Norges lengste rapper. 46.66.237.42 17. jun 2011 kl. 16:01 (CEST)
replies: text: Hvis det er kroppshøyde som menes, spørs det også om det har leksikalsk relevans. Jeg merker i hvert fall utsagnet med , så får vi se hva som kommer ut av det. - Soulkeeper 17. jun 2011 kl. 16:08 (CEST)
thread_title: Norges lengste rapper
Diskusjon:Badminton under Sommer-OL 2012

message: I don't speak Norwegean, so I write in English. I wrote a small script which interprets the qualification rules on th BWF World Ranking. You could link it, you can find it on http://www.renzo.ch/olympics.php.
replies: text: Done! Thanks. --- Løken 18. jun 2011 kl. 00:37 (CEST)
Diskusjon:Høstadfunnet

message: Har lagt inn en omtrentlig geografisk posisjon, tilsvarende den som er lagt inn i artikkel om Byneset, bør korrigeres av en som kjenner saken. mvh - Ulf Larsen 18. jun 2011 kl. 11:05 (CEST)
thread_title:  Omtrentlig posisjon lagt inn, bør korrigeres av noen lokalkjente
Diskusjon:Football League Championship 2011–2012

message: Prøvde å endre Mal:Football League Championship lagliste til lagene som skal spille 2011-2012 sesongen, men når jeg blar ned på siden her er det forsatt lagene fra 2010-11 sesongen. Hva er det som må gjøres for å få det til?--Huldraspelet4 18. jun 2011 kl. 12:57 (CEST)
replies: text: Det ser ut til at det er  og ikke  som brukes på denne siden. Etter hva jeg kan se på Spesial:Lenker hit/Mal:Football League Championship lagliste, brukes denne ikke i det hele tatt. Mvh. --Wikijens 18. jun 2011 kl. 13:03 (CEST)
replies: text: :Ok nå fikk jeg det til. Tusen takk for hjelpen :)--Huldraspelet4 18. jun 2011 kl. 13:18 (CEST)
Diskusjon:Utdanningsforbundet

message: 1912 - Norges Lærerforening skiftet navn til Norges Lærerlag, hevder Utdanningsforbundets nettsted.
(Kanskje «Norges Lærerforening» ble sammensluttet med Norges Lærerlag i 1912.)
Gyldendals leksikon nevner ikke navnet på den førstnevnte foreningen. 
Slik teksten står, så tyder det på at foreningen har rappa navnet/kopiert navnet til Norges Lærerlag. 
Når Utdanningsforbundets forhistorie skal skrives av oss, så er Utdanningsforbundets nettsted nærmest verdiløs som referanse, uten at vi har en annen notabel kilde.
--Lærarstudent 18. jun 2011 kl. 14:39 (CEST)
replies: text: Bra innspill, Lærarstudent. Finner du alternativ kilde er det bra. Fint at du tar grep om lærerorganisasjonene. Jeg skal supplere/justere etter behov. - Mr. Hill 18. jun 2011 kl. 22:28 (CEST)
thread_title:  Sirkelreferanse? Ulogisk tekst fjernet. 
Diskusjon:Glass (tidsangivelse)

message: Det er nettopp lagt til iw-lenker til artikler om skipsklokke. Stemmer det helt da? Haakon K 20. jun 2011 kl. 07:57 (CEST)
replies: text: Her berører en et gammelt, men ubesvart, tema: skal engelskspråklig WP være premissgiver for artikkelinndeling på andre språk? Om en nå lar det ligge så ser en at det er en nær knytning mellom tidsmåling (glass) og tidssignal (skipsklokke). En burde kanskje flette sammen skipsklokke og glass til en artikkel? KjellG 20. jun 2011 kl. 20:25 (CEST)
thread_title: Interwiki
Diskusjon:Istedgade (København)

message: Det er helt usannsynlig at den danske artikkelen har brukt flertallsordet «streikene». Det var snakk om en streik, nemlig «folkestrejken» sommeren 1944 som markerte et voldsomt brudd med samarbejdspolitikken.
Artikkelen virket som den prøvde å skape en oppfattelse av Istedgade som noe helt unikt i dansk motstandsbevegelse. Det er iallfall usant. Folkestrejken artet seg like dramatisk i en annen københavnsk bydel, Nørrebro, med barrikade og voldsomme gatekamper med tyske styrker. 
En annen feilinformasjon var historien om løpesedlene «kastet ut fra de øverste leilighetene», med et rim som satte Istedgade i klasse med Stalingrad(!)... Slike løpesedler ville blitt bevart, som så mange andre krigsminner, men de er like fiktive som bannerne i gaten. I virkelighetens verden var det snakk om plakater klistret på butikkvinduene, med en kortfattet oppfordring om ikke å overgi seg.
Det er kanskje like bra å avsanne en annen myte, om at de prostituerte i Istedgade skulle ha avvist tyske soldater. En hore er alltid til salgs, og tyske soldater ble betjent av de prostituerte på lik linje med alle andre som kunne betale for seg. Mvh --Nordfra (diskusjon) 25. aug. 2022 kl. 14:28 (CEST)
thread_title:  Oversatt fra dansk artikkel? 
Diskusjon:Norges Lærerlag

message: Inntil eksterne lenker (som er  uavhengige) er på plass, så behøves en plakat øverst på siden.
På plakaten bør det kanskje stå:
  
«Artikkelen mangler en litteraturliste. Hvis du vet om et leksikon eller andre bøker hvor Norges Lærerforening er nevnt, så er det fint om du fører opp navnet på boka. (Om sidetall (eller navn på leksikonartikkel) føres opp, så er det en fordel.)»--Lærarstudent 20. jun 2011 kl. 09:08 (CEST)
replies: text: Ved å klikke i venstremargen på tilleggsfunksjonen Bibsyssøk kommer denne litteraturlisten opp:  Kanskje noe av det kan brukes? Mvh.Aso 20. jun 2011 kl. 09:18 (CEST)
thread_title:  Et skilt behøves kanskje
Diskusjon:Kombitrikk

message: Jeg mener komstruksjonen "også kalt" er overflødig (det stod "Kombitrikk også kalt...", hvor det dessuten manglet et koma). Er ikke våre lesere såpass intelligente at de skjønner at kombitrikken også er kalt kombibane osv.?
Pål Jensen 20. jun 2011 kl. 09:13 (CEST)
Diskusjon:Norges Lærerinneforbund

message: Når forandret forbundet navn (fra «lærerinde» til «lærerinne»)?--Lærarstudent 20. jun 2011 kl. 13:17 (CEST)
thread_title:  Referanse og årstall på navneskifte 
Diskusjon:Stasi

message: Sitat: "Stasi hadde nesten 100.000 ansatte til å overvåke ca. 17 millioner østtyskere. Til sammenligning nøyde Gestapo seg med mellom 40 000 og 60 000 ansatte til å overvåke ca. 80 millioner borgere."
Dette er en dårlig og useriøs samligning. Hvor mange ansatte trenger man for overvåkning? Det er et veldig dumt spørsmål. Når nazistene sperrer flere titusen menesker i konsentrasjonsleir eller drepper dem med det samme, så trenger de vel mindre folk for å overvåke resten. Har vi tellt med SS-Våkterne i konsentrasjonsleirene? Og hva med Sicherheitsdienst? Og hva forteller oss disse tallene? Gestapo nøyde seg ... Vi burde nøye oss og spare oss disse setningene. -- Zitronenpresse 20. jun 2011 kl. 22:07 (CEST)
Diskusjon:Betalt dansepartner

message: Bør tittelen på artikkel hete «leiedanser» , taxi dancer eller taxidanser?
 
Jeg har en liten mistanke om at norske aviser har brukt det engelske ordet, når de ikke har omskrevet begrepet («en dansepartner som hyres»). 
Det kan synes som ordet «Taxi-dancer» finnes på tysk. (Men det ville ikke vært så rart, siden det var endel soldater fra USA, som var utstasjonert der etter 1945. (Endel flere av dem i Tyskland, enn i Norge.)--Lærarstudent 21. jun 2011 kl. 14:30 (CEST)

message: Artikkelen mangler referanse på ordet «taxidanser».
(Hvordan kan vi vise/bevise at vi ikke sitter her og finner opp ord?)
*Hvordan kan vi vise/bevise at vi ikke sitter her og lager artikler på oppslagsord som ikke er utbredt på norsk?)
*Hvis man stiller seg opp utafor ett av Oslos universiteter, hvor mange studenter eller ansatte (ut av hundre) er i nærheten av å begripe hva en taxidanser er?
Jeg finner ikke treff på ordet ordet, ved googling. Og ikke finner jeg det i 5-binds leksikonet som jeg har foran meg.
*Oppslagsordet/artikkelnavn er kanskje ikke godt nok.--Lærarstudent 21. jun 2011 kl. 15:12 (CEST)
replies: text: http://www.aftenposten.no/reise/article1408453.ece er det eneste stedet på norsk (bortsett fra wikipedia.no) hvor Google finner begrepet. Aftenposten bruker her delvis "gåseøyne" rundt ordet, personlig leser jeg det derfor som en foreslått oversettelse - så denne referansen er nok syltynn. Jeg fårstår ikke helt hvorfor du ikke fant ordet ved googling, hos meg kom det på andreplass etter Wikipedia. På tredjeplass kom forøvrig Adressa, men det er nok samme artikkel, så den referansen er nok kun en dublett. Mvh BjørnN 21. jun 2011 kl. 15:29 (CEST)
thread_title:  Gode nok referanser på utbredelse av  ordet «taxidanser» 
Diskusjon:Relativsetning

message: Er det ikke vanligere å kalle norsk "som" en konjunksjon/subjunksjon? (Jfr. bokmålsordboka: http://ordbok.uib.no/perl/ordbok.cgi?OPP=som&ordbok=bokmaal)
Diskusjon:Bergenshalvøya

message: Da a-endelser ikke er så mye brukt i Bergensk, kan man jo vurdere om man skal bruke en-endelse i navnet.
replies: text: Dette er en wikipedia på bokmål/riksmål, ikke på bergensk. Mvh BjørnN 21. jun 2011 kl. 19:40 (CEST)
thread_title:  A-endelser
Diskusjon:Oversjøisk departement og region

message: Noen som har noe imot om jeg flytter artikkelen til navnet «Oversjøisk departement»? Her fins det et etablert begrep på norsk, og i norskspråklige tekster har jeg heller aldri sett det franske begrepet bli brukt. Haakon K 22. jun 2011 kl. 02:27 (CEST)
replies: text: Kan ikke se noen skade i det. Men husk å la det være igjen en omdirigering til Département d'outre-mer. Flytt i vei for min del. –  Kristian Vangen (d) 22. jun 2011 kl. 03:30 (CEST)
replies: text: :Enig i at denne gjerne kan flyttes (med omdirigering). Da bør gjerne territoire d'outre-mer slå følge? Vennlig hilsen, Ordensherre 22. jun 2011 kl. 16:17 (CEST)
thread_title: Flytting
Diskusjon:Jon Blund (film)

message: Et bilde av en leketøydukke blant mange andre er en «informativ illustrasjon»? Rett og slett ikke. Fire billeder er nok. -- Zitronenpresse 22. jun 2011 kl. 11:37 (CEST)
replies: text: For oss som arbeider med og lever i en visuell kultur, ligger det like mye informasjon i hvordan man utformer tøydokker og konkret kommersialiserer populærkulturen enn i den verbale informasjonen om for eksempel hvilken by fenomenet har oppstått i. Jeg er er altså saklig uenig, men bøyer meg for en sterk sitron :-) Wolfmann 22. jun 2011 kl. 12:02 (CEST)
replies: text: :Unnskyld at jeg blander meg inn; jeg synes artikkelen er bedre med mange bilder. La den være slik den er. Mvh.Aso 22. jun 2011 kl. 12:04 (CEST)
replies: text: ::OK -- Zitronenpresse 22. jun 2011 kl. 12:32 (CEST)
replies: text: :::Jeg forstår selvsagt innsigelsene fra sitronpressa, men mener generelt at alle artikler blir bedre med relevant bildemateriale og forklarende bildetekster. Et bilde sier ofte mye mer, i alle fall noe annet, enn en tekst. Illustrasjoner fargelegger bokstavelig talt et fenomen på en mer sanselig og ofte rikere måte, de tidfester, konkretiserer, anskueliggjør og forklarer. Det dreier seg selvsagt ofte bare om detaljer som er uviktige for helheten, altså de lange linjene og det som virkelig betyr noe i livene våre, men det kan likevel være interessant for eksempel å se at det i det hele tatt ble laget en tøydokke av denne «kommunistiske» figuren, og at fargebruken og stilen varierer - en påfallende kontrast til de strenge reglene for Disneys og Thorbjørn Egners populære bildeunivers. Dessuten formidler bilder ofte bedre opplevelser og følelser - som vel fortsatt har en viss betydning i tilværelsen? :-) Wolfmann 22. jun 2011 kl. 13:35 (CEST)

text: :::PS. Jeg synes bilder ikke bare belyser og illustrerer kulturhistorien. Bilder er kulturhistorie. Men selvsagt varierer informasjonsverdien fra bilde til bilde. Og de kan absolutt også forstyrre og forvirre :-) DS.

text: :::PPS. Jeg tror dessuten at barnekulturen, som «hverdagskultur» generelt, i særlig grad er preget av visuell kommunikasjon og følelsesladde synsinntrykk. For noen er dette en motsetning til en tilsynelatende «korrekt» og mer «intellektuell» tilnærming til verden. Men et slikt «voksent» og «objektivt» blikk kan bli fattig og feil. Også derfor blir det viktig å vise bildeeksempler.
thread_title: Billeder